»Må du dø langsomt og smertefuldt lorteluder.«

Sådan står der i den ene af de mange henvendelser, Nikita Klæstrup, næstformand for Konservativ Ungdom på Lolland-Falster, har modtaget på baggrund af et kritisk debatindlæg om Christiania, som hun havde i Berlingske i søndags.

- Når Danmark ligger i bål og brand, så fatter du hvad jeg mener, din fucking skøge. Dø af kræft, står der i en anden besked.

- Jeg har egentlig ikke så meget at sige til dig din møgfisse end at du nok får stukket et haglgevær i fissen for den artikel, så held og lykke med den vrede hob der har lyst at slå dig ihjel, mig selv inkluderet fordi du omtaler barndomshjem som en bunke lort, skriver en tredje.

Nikita Klæstrup har modtaget cirka 20 henvendelser, der indeholder alt fra tilsvining til trusler. Truslerne bliver nu meldt til politiet, og da de er sendt via Facebook, kræver det ikke den store detektiv at lokalisere afsenderne.

- Du må hygge dig på Lolland-Falster hahahaha, fucking småborgerlige psykotiske skøge. Brænd op. Kom endelig forbi København, vi glæder os til at se dig,« lyder det fra en fjerde person, mens en femte skriver:

- Jeg er helt 100% sikker på at, det ende galt for dig«.

Nikita Klæstrup er chokeret over truslerne.

»Det havde jeg ikke regnet med at opleve i et så veludviklet samfund som det danske. Jeg synes, det er ekstrem primitivt.«

Hvis folk tror, at de kan skræmme gymnasieeleven, tager de fejl.

»Man kan ikke true mig til at tie stille. Det her giver mig bare endnu mere blod på tanden. Vi har nogle problemer her i samfundet, som vi bliver nødt til at pointere og gøre noget ved, og så kan man ikke true mig til at tie stille,« siger hun.

Er du slet ikke bange?

»Jeg er faktisk ikke særlig bange for dem. Jeg ser det mest som tomme trusler, og jeg tror på, at vi lever i et retssamfund, hvor man ikke kan slippe af sted med at sige den slags ting, og det er derfor, jeg politianmelder det.«

BNB